CELEX: 31983R1614
Language: el
Date: 1983-06-15 00:00:00
Title: Κανονισμός (ΕΟΚ) αριθ. 1614/83 της Επιτροπής της 15ης Ιουνίου 1983 περί τροποποίησης του κανονισμού (ΕΟΚ) αριθ. 1530/78 περί καθορισμού λεπτομερειών εφαρμογής του καθεστώτος ενισχύσεως για ορισμένα μεταποιημένα προϊόντα με βάση τα οπωροκηπευτικά

Avis juridique important

|

31983R1614

Κανονισμός (ΕΟΚ) αριθ. 1614/83 της Επιτροπής της 15ης Ιουνίου 1983 περί τροποποίησης του κανονισμού (ΕΟΚ) αριθ. 1530/78 περί καθορισμού λεπτομερειών εφαρμογής του καθεστώτος ενισχύσεως για ορισμένα μεταποιημένα προϊόντα με βάση τα οπωροκηπευτικά  

Επίσημη Εφημερίδα αριθ. L 159 της 17/06/1983 σ. 0047 - 0047

***** ΚΑΝΟΝΙΣΜΟΣ (ΕΟΚ) αριθ. 1614/83 ΤΗΣ ΕΠΙΤΡΟΠΗΣ  της 15ης Ιουνίου 1983  περί τροποποίησης του κανονισμού (ΕΟΚ) αριθ. 1530/78 περί καθορισμού λεπτομερειών εφαρμογής του καθεστώτος ενισχύσεως για ορισμένα μεταποιημένα προϊόντα με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 3γ,  Εκτιμώντας:  ότι η ενίσχυση στην παραγωγή, για ορισμένα από τα προϊόντα που απαριθμούνται στο παράρτημα Ια του κανονισμού (ΕΟΚ) αριθ. 516/77, καθορίζεται με αναφορά στο βάρος, συμπεριλαμβανομένης της άμεσης συσκευασίας·  ότι το σύστημα μπορεί να οδηγήσει στη χρησιμοποίηση παραδοσιακών συσκευασιών διαφορετικών τύπων στα Κράτη μέλη· ότι αυτή η πιθανότητα μπορεί να διαστρεβλώσει τον ανταγωνισμό· ότι, συνεπώς, θα πρέπει να περιοριστεί με την καθιέρωση κανόνων σχετικά με τη σχέση μεταξύ του καθαρού βάρους του προϊόντος και του βάρους που περιλαμβάνει τη συσκευασία· ότι, για το σκοπό αυτό, πρέπει να τροποποιηθεί ο κανονισμός (ΕΟΚ) αριθ. 1530/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1586/82 (4)·  ότι ισχύουν παρόμοιες διατάξεις για τον τοματοπολτό· ότι οι διατάξεις αυτές έχουν θεσπιστεί λαμβανομένων, ιδιαίτερα, υπόψη των μικρών συσκευασιών που χρησιμοποιούνται· ότι πρέπει, κατά συνέπεια, να διατηρηθούν για το εν λόγω προϊόν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ακόλουθο άρθρο 5α προστίθεται στον κανονισμό (ΕΟΚ) αριθ. 1530/78:  «Άρθρο 5α  1. Όταν το ποσό της ενισχύσεως καθορίζεται με αναφορά στο βάρος, συμπεριλαμβανομένης της άμεσης συσκευασίας, το βάρος αυτό πρέπει, σε περιπτώσεις που υπερβαίνει το 117 % του καθαρού βάρους, να θεωρηθεί ότι είναι ίσο με το καθαρό βάρος αυξημένο κατά 17 %.  2. Η παράγραφος 1 πρέπει να εφαρμόζεται, με την επιφύλαξη των σχετικών ειδικών διατάξεων που προβλέπονται για τον τοματοπολτό. »  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την έναρξη της περιόδου εμπορίας 1983/84 για κάθε ένα από τα σχετικά προϊόντα.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 5. 5. 1983, σ. 16.  (3) ΕΕ αριθ. L 179 της 1. 7. 1978, σ. 21.  (4) ΕΕ αριθ. L 178 της 22. 6. 1982, σ. 24.